રાખનાં રમકડાં રાખનાં રમકડાંને રામે            મારા રામે રમતાં રાખ્યાં રે            મૃત્યુલોકની માટી માથે માનવ કહીને ભાખ્યાં રે            રાખનાં રમકડાંને, રમકડાંને …             બોલે ડોલે રોજ રમકડાં  નિત નિત રમત્યું માંડે            આ મારું  આ તારું  કહીને એક બીજાને ભાંડે રે            રાખનાં રમકડાંને, રમકડાંને …             એઈ કાચી માટીની કાયા માથે            માયા કેરા રંગ લગાયા            એજી ઢીંગલા ઢીંગલીએ ઘર માંડ્યાં ત્યાં તો             વીંઝણલા વીંઝાયા રે            રાખનાં રમકડાંને, રમકડાંને …             અંત અનંતનો તંત ન તૂટ્યો ને રમત અધૂરી રહી            તનડાં ને મનડાંની વાતો આવી એવી ગઈ            રાખનાં રમકડાંને, રમકડાંને …